OpenLLM-France/wikimedia huggingface dataset:
# Mikel Aranburu Eizagirre

Mikel Aranburu Eizagirre (Azpeitia, Guipúscoa, 18 de febrer de 1979), és un exfutbolista basc. Va jugar tota la seua carrera a la Reial Societat com a centrecampista, va ser durant diversos anys el capità de l'equip. El maig del 2012 va anunciar la seua retirada.

## Trajectòria

Format en el CD Lagun Onak del seu poble natal, va ingressar en la Reial Societat en edat infantil. Després de passar per tots els equips inferiors txuri-urdin (infantil, cadet i juvenil) la temporada 1996/97 va passar a la Reial Societat B, encara que eixa mateixa temporada Javier Irureta ja el va fer debutar amb el primer equip en Primera Divisió. Va ser el 22 de juny de 1997, en un encontre corresponent a l'última jornada de lliga davant el CD Logroñés.
En el tram final de la temporada 1998/99 ja es va convertir en un assidu en les alineacions donostiarres, de manera que en la següent campanya va passar a tenir fitxa amb el primer equip, convertint-se en un titular pràcticament fix.
En les files txuri-urdin ha viscut els grans moments de la història recent del club, com el subcampionat de lliga de la temporada 2002/03 i el posterior debut en la Lliga de Campions, i també els moments més amargs, com el descens a la Segona Divisió el 2007.

## Internacional

Ha disputat diversos partits internacionals de caràcter amistós amb la selecció de futbol del País Basc.

## Referències

* 1 2 «Histórico de partidos» (en castellà). Euskadiko Futbol Federakundea. [Consulta: 28 juny 2013].
* ↑ «Aranburu: "Sólo por este día han merecido la pena tantos años"» (en castellà). Marca. [Consulta: 28 juny 2013].

## Enllaços externs

* Estadístiques a BDfutbol
* Estadístiques a Soccerway
# Mikel Amantegui Errandonea

Mikel Amantegui Errandonea (Irun, 3 de maig de 1979) és un futbolista professional basc ja retirat que jugava com a defensa lateral.

## Trajectòria esportiva

Mikel Amantegui es formà a les categories inferiors de la Reial Societat. Tot i això, no va arribar a debutar mai amb el primer equip, ja que el 2000 va decidir buscar-se la vida i fitxar pel Cultural Leonesa. Després de passar per diversos equips de Segona B (Sabadell, CF Badalona i Oriola CF, amb el qual va esdevenir el jugador més utilitzat de la plantilla) el lateral basc va decidir, amb 29 anys, fer el salt al futbol professional jugant a Segona A amb el Girona FC, durant la temporada 2008-2009.

## Referències

* ↑ Clara i Lloret, Albert. «El Girona fitxa el lateral de l'Oriola Amantegui». Empordà.info, 14-07-2008. [Consulta: 17 juny 2023].
* ↑ Masachs, Xevi. «Els extrems de l'estabilitat». El Punt Avui, 20-04-2012. [Consulta: 17 juny 2023].
# Millorador de la panificació

Milloradors de panificació (també anomenats agents de millora) són uns additius alimentaris afegits a la farina per tal de millorar-ne les propietats en la panificació.

## Tipus

Els emblanquinadors s'afegeixen a la farina perquè es vegi més blanca (acabada de moldre és grogosa) i per oxidar les supperfícies dels grànuls de la farina i ajudar que desenvolupin el gluten.
Els agents de maduració s'afegeixen per a desenvolupar el gluten i poden actuar també com emblanquinadors o no, entre els més usuals es troben:
* diversos agents emblanquinadors
* azodicarbonamida (Codi E927)
* carbamida (E927b)
* Bromat de potassi (E924)
* àcid ascòrbic
* fosfat
* malta d'ordi
* iodat de potassi
Agents de processat per ajudar al maneig de la massa en el fornejat.
* L-cisteïna (E920, E921) en parts per milió estoven la massa i això redueix el temps total del processat
# Merléac

Merléac (en bretó Merleag) és un municipi francès, situat a la regió de Bretanya, al departament de Costes del Nord. L'any 1999 tenia 509 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 747 | 885 | 783 | 639 | 503 | 509 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Joël Carrée | |
# Missouri Valley

Missouri Valley és una població dels Estats Units a l'estat d'Iowa. Segons el cens del 2000 tenia 2.992 habitants.

## Demografia

Segons el cens del 2000, Missouri Valley tenia 2.992 habitants, 1.222 habitatges, i 779 famílies. La densitat de població era de 380 habitants/km².
Dels 1.222 habitatges en un 30,2% hi vivien nens de menys de 18 anys, en un 49,5% hi vivien parelles casades, en un 10,1% dones solteres, i en un 36,2% no eren unitats familiars. En el 31,7% dels habitatges hi vivien persones soles el 16,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,35 i el nombre mitjà de persones que vivien en cada família era de 2,96.
Per edats la població es repartia de la següent manera: un 23,6% tenia menys de 18 anys, un 9,2% entre 18 i 24, un 28,1% entre 25 i 44, un 19,6% de 45 a 60 i un 19,5% 65 anys o més.
L'edat mediana era de 38 anys. Per cada 100 dones de 18 o més anys hi havia 85,4 homes.
La renda mediana per habitatge era de 36.594 $ i la renda mediana per família de 47.250 $. Els homes tenien una renda mediana de 28.109 $ mentre que les dones 22.396 $. La renda per capita de la població era de 18.031 $. Entorn del 3,1% de les famílies i el 5,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Missouri Valley». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Missouri Valley». American Fact Finder. Oficina del Cens dels Estats Units, 12-01-2010.
# Franck Passi

Franck Passi (Bergerac, Dordonya, 28 de març de 1966) és un exfutbolista professional francès.

## Trajectòria

Format a les divisions inferiors de l'AS Beziers i del Montpellier, va debutar amb el primer equip d'aquest últim club el 1983. Tres anys després, amb el cartell de promesa, va recalar a l'Olympique de Marsella. En aquest període, va ser campió d'Europa amb la selecció sub-21, al costat de jugadors com Cantonà o Paille. Però, mai no va debutar amb la selecció absoluta.
Després de passar per diversos clubs de la primera francesa, el 1994 fitxa per la SD Compostela, un modest equip de la lliga espanyola. Passi seria titular en els diversos anys a l'esquadra gallega, tant a Primera com a Segona Divisió. El 1999, i amb l'entitat passant per mals moments esportius i econòmics, el francès marxaria a Anglaterra, per acabar la seua carrera al Bolton Wanderers.
Després de la seua retirada, ha seguit vinculat al món del futbol amb càrrecs tècnics al SD Compostela, al Cannes o a l'Olympique de Marsella. El juliol de 2012, va esdevenir l'assistent de l'entrenador del Olympique de Marsella després de la marxa de Didier Deschamps.

## Palmarès

* Campió d'Europa 1988 (equip de França de menors de 21 anys).
* Finaliste de la Copa de França 1987 (Olympique de Marsella).

## Referències

* ↑ "Franck Passi sera l'entraineur adjoint", 2 juliol 2012 Arxivat 28 de juliol 2012 a Wayback Machine. www.lolympien.fr

## Enllaços externs

* BDFútbol Ficha en BDFútbol. (castellà)
* Estadisticas de Franck Passi sur footballdatabase.eu (castellà)
* Biographie de Franck Passi sur afterfoot.fr (francès)
# Le Parisien

Le Parisien és un periòdic regional francès que es ven amb el títol Aujourd'hui ('Avui', en francès) a tot França i amb el nom Le Parisien (el parisenc, en francès) a París. Està escrit en francès, el seu format és el tabloide, és generalista i va ser fundat l'any 1944 sota el nom de Le Parisien Libéré ('El Parisenc Alliberat', en francès). Té el nom actual des de l'any 1986.
Els seus fundadors van ser Émilien Amaury i Claude Bellanger, membres de la resistència francesa contra a invasió alemanya feixista. El primer número va ser sobre l'alliberament francès de les mans alemanyes l'any 1944, que es va titular “La victòria de París està en marxa!”. El naixement del periòdic s'explica per la substitució del Petit Parisien, un altre periòdic francès que va ser censurat i obligat a tancar portes per haver continuat a publicar-se durant l'ocupació.

## Referències

* 1 2 «Le Parisien». Gran Enciclopèdia Catalana. Barcelona: Grup Enciclopèdia Catalana.
* ↑ «Le Parisien». Gran Enciclopèdia Catalana. Barcelona: Grup Enciclopèdia Catalana.

## Enllaços externs

* http://www.leparisien.fr
# Lexovisaure

Els lexivosaures (Lexovisaurus) són un gènere de dinosaures que visqué al Juràssic mitjà, fa uns 165 milions d'anys, a Europa. Les seves restes fòssils s'han trobat a França i Anglaterra.
Diferia de la majoria dels estegosàurids: un parell de pues sorgien de la zona frontal de les espatlles. L'espècimen tipus, Lexovisaurus durobrivensis, fou formalitzat per Hoffstetter l'any 1957.
# Llei de Ribot

La Llei de Ribot va ser formulada pel psicòleg francès Théodule-Armand Ribot el 1881. Segons aquesta llei, en l'amnèsia els records recents son més vulnerables que els antics. En la ment malalta hi ha una desorganització de les funcions psíquiques. Quan es produeix un deteriorament mental, es perden primer les funcions més complexes com el llenguatge, i per acabar, les més simples com les sensacions.

## Referències

* ↑ «Ley de Ribot » Psicologos en línea gratis» (en castellà), 04-06-2020. [Consulta: 29 desembre 2023].
* ↑ «Ley de Ribot» (en castellà). [Consulta: 29 desembre 2023].
* ↑ «Ribot's law» (en anglès). DOI: 10.1093/oi/authority.20110803100419504. [Consulta: 29 desembre 2023].
* ↑ «APA Dictionary of Psychology» (en anglès). [Consulta: 29 desembre 2023].
* ↑ Cabral, Carrie. «Ribot's Law: What Forgetting Says About Remembering» (en anglès americà), 28-08-2020. [Consulta: 29 desembre 2023].
# Liobagrus anguillicauda

Liobagrus anguillicauda és una espècie de peix de la família dels amblicipítids i de l'ordre dels siluriformes.

## Morfologia

* Els mascles poden assolir 8,5 cm de longitud total.

## Hàbitat

És un peix d'aigua dolça i de clima temperat.

## Distribució geogràfica

Es troba a Àsia: nord-oest de Fujian (la Xina).

## Referències

* 1 2 3 FishBase (anglès)
* ↑ Nichols, J.T., 1943. The freshwater fishes of China. Natural history of Central Asia: Volum IX. The American Museum of Natural History, Nova York, Estats Units, 322 p.

## Bibliografia

* Anònim, 2002. Base de dades de la col·lecció de peixos del Museu Americà d'Història Natural. Museu Americà d'Història Natural, Central Park West, NY 10024-5192 (Estats Units).
* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* He, M., 1999. Amblycipitidae. p. 103-110. A: X.-L. Chu, B.-S. Cheng i D.-Y. Dai (Eds). Faunica Sinica. Osteichthyes. Siluriformes. Science Press, Beijing. i-vii + 1-230.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Li Shushen et al., 1983. A karyotypic study of eight species of Teleostie fish. Hereditas (Beijing). 5(4):25-28.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
* Zheng, C.-Y., 1991. Amblycipitidae. p. 318-319. A: J.-H. Pan, L. Zhong, C.-Y. Zheng, H.-L. Wu i J.-H. Liu (eds). 1991. The freshwater fishes of Guangdong Province. Guangdong Science and Technology Press, Guangzhou. 589 pp.

## Enllaços externs

* AQUATAB
# Litxovo

Litxovo (en rus: Лычёво) és un poble de l'óblast de Vladímir, a Rússia, segons el cens del 2010 tenia 10 habitants. Pertany al districte municipal de Koltxúguino.

## Referències

* ↑ «Владимирская губерния. Список населенных мест по сведениям 1859 года.». Arxivat de l'original el 2019-01-14.
* ↑ «Историко-статистическое описание церквей и приходов Владимирской епархии : Вып. 2-4 / сост. В. Добронравов. Вып. 4: Меленковский, Муромский, Покровский и Судогодский уезды. - 1897.». Arxivat de l'original el 2018-05-09.
# Litoria barringtonensis

Litoria barringtonensis és una espècie de granota que es troba a Austràlia.

## Referències

* Hero, J.-M., Lemckert, F. & Robertson, P. (2004). Litoria barringtonensis. Llista Vermella de la UICN, Unió Internacional per a la Conservació de la Natura, 2006. Consultat el 7 de gener de 2008 (en anglès).
# Llei sobre l'exclusió dels anarquistes

La llei sobre l'exclusió dels anarquistes als Estats Units (en anglès, Anarchist Exclusion Act) són dues lleis adoptades pel Congrés dels Estats Units que prohibien l'entrada d'emigrants sospitosos de tenir idees anarquistes i permetien deportar als que ja hi eren.
La primera llei es va presentar en 1903 i sembla que va tenir poc impacte, ja que segons el Comisionat General d'Immigració estunidenc només es va denegar l'entrada al país a quinze anarquistes entre 1903 i 1914.
En 1918 es va esmenar l'anterior llei per a endurir-la (per exemple, permetia a més deportar els immigrants anarquistes que ja havien entrat), ampliar-la, i detallar-la. Aquesta segona llei també és coneguda com a llei Dillingham-Hardwick. Va estar en vigor fins al 1952.

## Vegeu també

* Por roja als Estats Units
* Lleis perverses a França
* Lleis antisocialistes a Alemanya
* Supressió de partits polítics a la dictadura de Primo de Rivera a Espanya
# Llicència eCos

La llicència eCos és la llicència sota la qual es distribueix eCos, un sistema operatiu de temps real. És una modificació de la GNU GPL, que no considera que el codi que s'enllaci amb programes que protegeix restin subjectes a les clàusules de la GNU GPL, si es redistribueixen. Des d'aquest punt de vista, els seus efectes són similars als de la GNU LGPL.
# Lesbonax

Lesbonax és el nom dels següents personatges:
* Lesbonax, filòsof i sofista grec
* Lesbonax, escriptor grec
# Lesbins

Els lesbins (Lesbiinae) és una de les subfamílies que formen la família dels troquílids (Trochilidae).

## Taxonomia

Un estudi de filogenètica molecular dels colibrís publicat el 2007 va mostrar que la família constava de nou clades principals. Quan Edward Dickinson i James Van Remsen, Jr. van actualitzar la Howard & Moore Complete Checklist of the Birds of the World per a la quarta edició el 2013, van dividir els nou clades en sis subfamílies i van proposar per a una d'elles el recuperat nom llatí Lesbiinae Avui aquesta subfamília és classificada en dues tribus, 31 gèneres i 128 espècies.
* Tribu Lesbiini, amb 18 gèneres i 67 espècies.
** Gènere Heliangelus amb 9 espècies.
** Gènere Sephanoides amb dues espècies.
** Gènere Discosura amb 5 espècies.
** Gènere Lophornis amb 11 espècies.
** Gènere Phlogophilus amb dues espècies.
** Gènere Adelomyia, amb una espècie, colibrí esquitxat (Adelomyia melanogenys).
** Gènere Aglaiocercus amb tres espècies.
** Gènere Sappho, amb una espècie, colibrí cua d'estel vermell (Sappho sparganurus).
** Gènere Polyonymus, amb una espècie, colibrí cuabronzat (Polyonymus caroli).
** Gènere Taphrolesbia, amb una espècie, colibrí de cua metàl·lica ventregrís (Taphrolesbia griseiventris).
** Gènere Oreotrochilus amb 7 espècies.
** Gènere Opisthoprora, amb una espècie, colibrí de cua metàl·lica muntanyenc (Opisthoprora euryptera).
** Gènere Lesbia amb dues espècies.
** Gènere Ramphomicron amb dues espècies.
** Gènere Oreonympha amb una espècie: colibrí noble (Oreonympha nobilis)
** Gènere Oxypogon amb 4 espècies.
** Gènere Chalcostigma amb 5 espècies.
** Gènere Metallura amb 9 espècies.
* Tribu Heliantheini, amb 13 gèneres i 61 espècies.
** Gènere Haplophaedia amb tres espècies.
** Gènere Eriocnemis amb 11 espècies.
** Gènere Loddigesia, amb una espècie, colibrí admirable (Loddigesia mirabilis).
** Gènere Aglaeactis amb 4 espècies.
** Gènere Coeligena amb 15 espècies.
** Gènere Lafresnaya, amb una espècie, colibrí vellutat (Lafresnaya lafresnayi).
** Gènere Ensifera amb una espècie: colibrí bec d'espasa (Ensifera ensifera)
** Gènere Pterophanes amb una espècie: colibrí d'ales safir (Pterophanes cyanopterus)
** Gènere Boissonneaua amb tres espècies.
** Gènere Ocreatus amb tres espècies.
** Gènere Urochroa amb dues espècies.
** Gènere Urosticte amb dues espècies.
** Gènere Heliodoxa amb 10 espècies.

## Referències

* ↑ McGuire, Jimmy A; Witt, Christopher C; Altshuler, , Douglas L; Remsen, J V «Phylogenetic Systematics and Biogeography of Hummingbirds: Bayesian and Maximum Likelihood Analyses of Partitioned Data and Selection of an Appropriate Partitioning Strategy» (en anglès). Systematic Biology, 56, 5, 10 2007, pàg. Pages 837–856. DOI: https://doi.org/10.1080/10635150701656360 [Consulta: 11 octubre 2024].
* ↑ Dickinson, Edward C; Remsen, James Van Jr. . The Howard & Moore Complete Checklist of the Birds of the World Vol. 1: Non-passerines (4th ed.)., 2013. ISBN 978-0-9568611-0-8.
* ↑ Gill, Frank; Donsker, David; Rasmussen, Pamela. «Hummingbirds» (en anglès). IOC World Bird List Version 14.1. [Consulta: 11 octubre 2024].
# Lesley Roy

Lesley Roy (Balbriggan, 17 de setembre de 1986) és una cantautora irlandesa. Representarà Irlanda en el Festival de la Cançó d'Eurovisió 2021, que se celebrarà a la ciutat neerlandesa de Rotterdam.
Roy va créixer a Balbriggan, una ciutat a 32 kilòmetres de Dublín. Quan tenia set anys, va començar a tocar la guitarra, i als 15 anys, ja va enregistrar les seves primeres maquetes. El 2008 va publicar el seu primer àlbum, Unbeautiful. Després va anar a viure a Nova York per treballar-hi com a compositora. Va escriure cançons per a Adam Lambert, Jana Kramer, Medina, Miss Montreal i Deorro, entre d'altres. Amb l'últim va cantar i tocar al Festival de Coachella. Viu entre Irlanda i els Estats Units.
El 5 de març del 2020, el difusor irlandès Raidió Teilifís Éireann (RTÉ) va anunciar que Lesley Roy representaria Irlanda al Festival de la Cançó d'Eurovisió 2020 amb la cançó Story of My Life. Com que aquella edició va ser cancel·lada per la pandèmia per coronavirus de 2019-2020, Roy va ser seleccionada internament per representar el país al Festival de la Cançó d'Eurovisió 2021 amb el tema Maps. No va arribar a la final.
És casada amb la seva dona americana des del desembre del 2010.

## Referències

* ↑ «Lesley Roy's story continues for Ireland» (en anglès). Eurovision.tv, 17 desembre 2020. [Consulta: 2 abril 2021].
* ↑ «Lesley Roy shares 'Maps' for Rotterdam» (en anglès). Eurovision.tv, 26-02-2021. [Consulta: 2 abril 2021].
# Llista de ciutats de Guinea Equatorial

* C A M E R U N
* G A B O N
* Acalayong
* Cocobeach (ambos países)
* Bata
* Mongomo
* Ebebiyín
* Evinayong
* MALABO
* Annobón (desplaçada)
* Mbini
* Bioko
* G O L F D E B I A F R A
* Luba
* Riaba
* Corisco
* Elobey Grande
Aquesta és una llista de ciutats de Guinea Equatorial ordenada per població. Inclou els assentaments de més de 1.000 habitants.
Ciutats de Guinea Equatorial :
| Lloc | Ciutat | Població | Població | Població | Província |
| Lloc | Ciutat | Cens de 1983 | Cens de 2001 | Estimació per a 2005 | Província |
| 1 | Bata | 24.390 | 132.235 | 173.046 | Litoral |
| 2 | Malabo | 31.650 | 132.440 | 155.963 | Bioko Nord |
| 3 | Ebebiyín | 3.540 | 19.515 | 24.831 | Kié-Ntem |
| 4 | Aconibe | 1.700 | 8.795 | 11.192 | Wele-Nzas |
| 5 | Añisok | 1.100 | 7.586 | 10.191 | Wele-Nzas |
| 6 | Luba | 2.450 | 9.011 | 8.655 | Bioko Sud |
| 7 | Evinayong | 3.170 | 7.997 | 8.462 | Centre Sud |
| 8 | Mongomo | 2.370 | 5.791 | 6.393 | Wele-Nzas |
| 9 | Mengomeyén | N/A | 5.294 | 5.947 | Wele-Nzas |
| 10 | Micomeseng | 1.300 | 5.327 | 5.813 | Kié-Ntem |
| 11 | Rebola | N/A | 5.445 | 5.450 | Bioko Nord |
| 12 | Bidjabidjan | N/A | 5.167 | 4.998 | Kié-Ntem |
| 13 | Niefang | 1.200 | 4.292 | 4.858 | Centre Sud |
| 14 | Cogo | N/A | 3.952 | 4.693 | Litoral |
| 15 | Nsok | 500 | 3.929 | 4.620 | Kié-Ntem |
| 16 | San Antonio de Palé | 910 | 5.008 | 4.433 | Annobón |
| 17 | Mbini | 1.229 | 3.421 | 4.062 | Litoral |
| 18 | Nsork | N/A | 3.355 | 3.769 | Wele-Nzas |
| 19 | Ayene | N/A | 3.099 | 3.482 | Wele-Nzas |
| 20 | Nkimi | N/A | 3.217 | 3.313 | Centre Sud |
| 21 | Machinda | N/A | 2.440 | 2.897 | Litoral |
| 22 | Akurenam | 1.500 | 2.748 | 2.736 | Centre Sud |
| 23 | Corisco | N/A | 2.140 | 2.541 | Litoral |
| 24 | Baney | N/A | 2.363 | 2.365 | Bioko Nord |
| 25 | Bicurga | N/A | 2.251 | 2.318 | Centre Sud |
| 26 | Nsang | N/A | 2.194 | 2.122 | Kié-Ntem |
| 27 | Ncue | N/A | 1.740 | 1.683 | Kié-Ntem |
| 28 | Bitika | N/A | 1.233 | 1.464 | Litoral |
| 29 | Río Campo | N/A | 931 | 1.105 | Litoral |
| 30 | Riaba | 200 | 1.086 | 1.071 | Bioko Sud |

## Altres ciutats

* Acalayong
* Bolondo
* Cocobeach (també pertany a Gabon)
* Fyad
* Moca
# Liokhta

Liokhta (en rus: Лёхта) és un poble de la República de Komi, a Rússia, segons el cens del 2010 tenia 13 habitants.

## Referències

* ↑ «Всероссийская перепись населения 2010. Итоги переписи по Республике Коми. Том 1 Численность, размещение, возрастно-половой состав населения». Комистат, 2018. Arxivat de l'original el 2021-07-11. [Consulta: 6 juliol 2021].
* ↑ Коряков Ю.Б.. «База данных "Этно-языковой состав населённых пунктов России"». Arxivat de l'original el 2017-11-16. [Consulta: 6 juliol 2021].
# Llengua negra vellosa

La síndrome de la llengua negra vellosa, llengua negra pilosa, melanoglòssia, melanotríquia lingual o, referit al camp de la medicina, senzillament com a llengua negra, és un trastorn de la llengua en la qual les petites protuberàncies de la llengua s'allarguen amb una coloració negra o marró, donant un aspecte negre i pelut. L'aspecte pot ser alarmant, però és un trastorn inofensiu. Els factors predisposants inclouen el tabaquisme, la xerostomia (boca seca), la dieta tova, la mala higiene oral i certs medicaments. El tractament es basa en millorar la higiene bucal, especialment amb un rascador o raspall de la llengua.

## Referències

* ↑ Diccionari Enciclopèdic de Medicina
* ↑ Sarti, G. M.; Haddy, R. I.; Schaffer, D.; Kihm, J. «Black Hairy Tongue». American Family Physician, 41, 6, 01-06-1990, pàg. 1751–5. PMID: 2190456.